En samling Fanø-malerier blev gennem en årrække skaffet til veje af Ruth Heinemann og åbnedes for publikum i 1969. Dette arbejde blev bl.a. støttet af tidligere statsminister Viggo Kampmann og tidligere formand for Folketinget samt tidligere borgmester i Esbjerg, Henning Rasmussen. I en del år havde man ikke et fast udstillingssted til samlingen, men samlingen blev ved med at vokse. I juli 1992 åbnede Fanø Kunstmuseum endelig i Kromanns Hus i Sønderho, en tidligere fabrik og købmandsgård. I dag rummer den faste samling omkring langt over 1.250 værker.